Пожарната организира празник за децата на Смолян | SmoyanNews — Новини от Смолян и региона
На 12 септември служителите на пожарната, съвместно с Община Смолян и Ресурсен център – гр. Смолян организират празник за децата на Смолян, във връзка със Седмицата на пожарната.
На старият център на Смолян, от 10.30 часа се организират различни забавни игри, свързани с пожарната – лабиринт, уцелване с кофпомпа, преодоляване на препятствия, като същите са подходящи за различните възрастови групи – от детската градина до родители. В празника ще вземат участие и деца с увреждания. За тези, които искат да творят, се организират и различни ателиета, в които децата ще рисуват, правят колажи и плъсти, на тема “Пожарната през детските очи”. Ще се организират демонстрации на възможностите на пожарната техника, като участие ще вземат членовете на Доброволното формирование към Община Смолян. Децата ще имат възможност да се спуснат по тролей и да се запознаят с техниката на пожарната. Ще се наградят отличилите се младежи от МДО, участвали в различни доброволчески акции през годината. Отбелязвайки и световният ден на първата помощ, всички участващи доброволци, заедно с доброволците от БЧК, ще се хванат за ръце, което символизира приноса на доброволците, обучени по първа помощ, които спасяват човешки живот.